cyanic-selkie/wikianc huggingface dataset:
Qolobaa Calankeed
Somalinkieliset sanat
Waa calaf cumrigaa isku keen simayee
M/S Baltic Princess
M/S Baltic Princess (työnimet NB 1361 ja Galaxy II) on suomalaisen Tallink Silja Oy:n matkustaja-autolautta, joka liikennöi Silja Line -brändin alaisena reittiliikenteessä Turusta Ahvenanmaan kautta Kapellskäriin. Laiva poikkeaa päivisin ja öisin Långnäsissä Ahvenanmaalla. Turussa aikataulussa matkustajien ja autojen purkuun ja lastaukseen on aikaa kaksi tuntia ja Kapellskärissä tunti. Edestakaisesta reittimatkasta muodostuu näin 22 tunnin risteily.
Baltic Princessin päälliköinä toimivat André Brink, Juha Rossi ja Martin Björkell. Alus on M/S Galaxyn ja M/S Baltic Queenin sisaralus. Ennen siirtymistä nykyiselle reitilleen alus liikennöi reitillä Turku–Maarianhamina/Långnäs–Tukholma, ja sitä ennen Helsingistä Tallinnaan Tallink Cruise -brändin alla.
Säännöllisen risteilyliikenteen lisäksi Baltic Princess on toiminut tilauslaivana, jolla on järjestetty muun muassa Iskelmäkeskiviikko-, Club55- ja Suomi24-sinkkuristeilyjä. M/S Baltic Princessillä on kuvattu Liv-kanavan Sinkkulaiva-televisiosarja.
Käyttöhistoria
10. heinäkuuta 2008 Aker Yards luovutti aluksen Tallinkille. 15. heinäkuuta 2008 kello 18.30 alkoi aluksen säännöllinen 22 tunnin risteilyliikenne Helsingistä Tallinnaan. Tuolloin myös M/S Galaxy lopetti liikennöinnin kyseisellä linjalla ja siirtyi piakkoin liikennöimään Silja Line -brändin alaisena Turku–Maarianhamina/Långnäs–Tukholma-reittiä.
21. tammikuuta 2013 alus lopetti liikennöinnin Helsingistä Tallinnaan, ja se siirtyi Naantaliin Luonnonmaan telakalle korjaukseen. Siellä alus uudistettiin Silja Line -brändin mukaiseksi. Se aloitti liikennöinnin 1. helmikuuta 2013 reitillä Turku–Tukholma.
13. syyskuuta 2022 alkaen Baltic Princess aloitti uuden linjan Turku-Långnäs-Kapellskär välillä. Aikataulu Turusta muuttuu, ja lähtö on Turusta jatkossa kello 18:30, ja paluu seuraavana päivänä 16:00. Syynä on linjapari Galaxyn vuokraus Hollantiin, jonka vuoksi Baltic Princess ei myöskään jatka liikennöintiä Tukholmaan. Uusi linja, ja aikataulu on voimassa toistaiseksi.
22. toukokuuta 2023 alkaen Baltic Princess siirtyi takaisin reitille Turku-Tukholma kesäkauden 2023 ajaksi. Baltic Princess siirtyy takaisin Turku-Långnäs-Kapellskär linjalle 21. elokuuta 2023.
Tekniset tiedot
Alus on 212,10 metriä pitkä ja 29 metriä leveä. Pääkoneina on neljä Wärtsilän dieselmoottoria, joiden teho on noin 32 000 kilowattia. Huippunopeus on 24,5 solmua. Baltic Princess varusteltiin jonkin verran tehokkaammilla koneilla kuin edeltäjänsä Galaxy.
Kestävä metsänhoito
thumb|Kesäisiä harvennushakkuita eteläisessä Suomessa.. Kestävä metsänhoito ja käyttö tarkoittaa turvattua metsän hyödyntämistä. Metsäammattilaiset ovat perinteisesti tarkoittaneet tällä sitä, että puuta kasvaa enemmän kuin sitä hakataan ja että hakatut metsät uudistetaan. Suomessa tällaista metsänhoitoa on harjoitettu jo varsin pitkään ja sitä on säädelty metsälailla ja metsänhoitosuosituksin. Metsätalous voi olla kestävää puuntuotannon kannalta, mutta samaan aikaan kestämätöntä esimerkiksi biologisen monimuotoisuuden säilymisen näkökulmasta. Nykyään kestävän metsätalouden käsite sisältääkin puunkasvun lisäksi myös ekologisen ja sosiologisen kestävyyden. Ekologinen kestävyys pitää sisällään mm. biologisen monimuotoisuuden, lajien uhanalaisuuden, ilmastonmuutokseen liittyvä päästöt sekä metsätalouden aiheuttaman ympäristökuormituksen. Sosiologinen kestävyyteen sisältyvät mm. virkistyskäyttö, historialliset ja kulttuurilliset arvot, sekä mahdollisuus elantoon. Nykyään käytössä on eurooppalaisen standardin mukaiset kriteerit ja indikaattorit kestävälle metsien hoidolle ja käytölle. Suomessa metsän kasvua seurataan LUKEn tekemillä metsäinventoinneilla. Erimielisyyttä kestävän hakkuun määrästä syntyy, kun muut tekijät mitataan ja määritellään eri tavoin.
Lähteet
Valentin Masengo Mkinda
Valentin Masengo Mkinda (10. joulukuuta 1940 – 26. lokakuuta 2018) oli kinshasankongolainen roomalaiskatolinen piispa. Hänet vihittiin papiksi Kabindan hiippakuntaan 15. heinäkuuta 1969 ja nimitettiin sen piispaksi 2. marraskuuta 1995. Piispaksi vihkiminen seurasi 18. helmikuuta 1996. Pääkonsekraattorina toimi Frédéric Etsou-Nzabi-Bamungwabi, jota avustivat Matthieu Kanyama ja Emery Kabongo Kanundowi.
Michael Jelenic
Michael Jelenic on yhdysvaltalainen televisiokäsikirjoittaja, joka sai Batmanin myötä Daytime Emmy -ehdokkuuden vuonna 2007.
Russell Crowen filmografia
pienois|pysty|Russell Crowe vuonna 2013 elo­kuvan [[Man of Steel ensi-illassa.]] Tämä on Russell Crowen filmografia.
Veľký Krtíš (piiri)
Veľký Krtíšin piirillä on Slovakian sisällä yhteistä rajaa Levicen, Krupinan, Zvolenin, Detvan ja Lučenecin piirien kanssa.
Vuoden 2010 lopussa Veľký Krtíšin piirin asukkaista 51,4 prosenttia oli naispuolisia ja noin 48,6 prosenttia miespuolisia. Vuoden 2011 lopussa piirin väestöstä muodostivat slovakit 65,5 prosenttia, unkarilaiset 24 prosenttia, romanit yhden prosentin, tšekit, määriläiset ja sleesialaiset yhteensä 0,4 prosenttia, puolalaiset 0,3 prosenttia, venäläiset 0,2 prosenttia, ukrainalaiset 0,1 prosenttia ja muut 8,9 prosenttia. Alle 14-vuotiaat muodostivat väestöstä vuoden 2011 lopussa 14,1 prosenttia, 15–64-vuotiaat 72,5 prosenttia ja yli 65-vuotiaat 13,5 prosenttia väestön keski-iän ollessa 39,8 vuotta. Veľký Krtíšin piirin väkiluvun ennakoidaan pienenevän 37 815 asukkaaseen vuoteen 2040 mennessä.
Kunnat
Veľký Krtíšin piirin 71 kuntaa. Ne kunnat, jotka ovat myös kaupunkeja ovat luettelossa lihavoituja.
Naarkoski
Naarkoski on Pukkilan kylä Porvoonjoen rannalla sekä Porvoonjoen koski Pukkilassa. Naarkosken kylän kiinteistötunnus on 616-403.
Nimen "Naar"-alun kerrotaan tulevan naarashirveä tarkoittavasta sanasta. Viime vuosikymmenien aikana Naarkosken kylä on kasvanut kiinni Pukkilan kirkonkylään. Asukkaita Naarkoskella on nykyisellään muutama sata.
Naarkoskella on ollut asutusta jo esihistorialliselta ajalta, sillä nykyistä Itämerta edeltäneen Ancylusjärven rantaviiva sivusi alueen kallioita. Alueen varhaisesta historiasta löytyy edelleen uusia todisteita, mm. v. 2001 kosken rannalta rakennustyömaan yhteydessä löytynyt kuppikivi.
Naarkosken koski
thumb|Naarkosken kalaporras Naarkoski on ollut jo pitkään valjastettuna teollisuuden ja sähköntuotannon käyttöön. Aikaisemmin alueella on ollut mm. sahoja ja mylly, nyt koskessa on vuonna 2000 uusittu 0,8 megawatin tehoinen vesi­voimala. Vanhan voimalaitoksen rauniot on viimein purettu. Alueella pidetään kesäisin teemapäivät, jolloin ohjelmassa on mm. erilaisia kilpailuja ja kalastusta. Viime vuosina koskeen rakennettiin kala­portaat, jotta lohet nousisivat merestä jokeen. Suunnitelmaa haittaa se, että muihin koskiin ei ole vielä rakennettu kalaportaita.
Yhteydet
Naarkosken kautta kulkevat seututie 162 ja Yhdystie 1635. Naarkoskella on kaksi telemastoa.
Ars-en-Ré
Ars-en-Ré [aʁs.ɑ̃.ʁe] on Ranskan kunta Uuden-Akvitanian alueella Charente-Maritimen departementissa. Se on yksi Atlantin rannikon La Rochellen kaupungin edustalla sijaitsevan Île de Ré -saaren kymmenestä kunnasta. Ars-en-Rén asukasluku vuonna 2014 oli 1 282.
Ars-en-Ré kuuluu kauneimpien ranskalaiskylien järjestöön Les Plus Beaux Villages de France, johon kuuluu myös La Flotte samalta saarelta.
Agathe von Siebold
Agathe von Siebold (5. heinäkuuta 1835 – 1. maaliskuuta 1909) on jäänyt musiikinhistoriaan Johannes Brahmsin nuoruudenrakastettuna.
Agathe von Siebold oli göttingeniläisen lääkärin Eduard von Sieboldin tytär. Hän tutustui säveltäjä Johannes Brahmsiin Göttingenissä vuonna 1858, ja he rakastuivat toisiinsa. Brahms kirjoitti Agathelle eräitä kauneimmista lauluistaan ja käytti hänen nimestään ottamiaan kirjaimia A-G-A-H-E mottona kahdessa sävellyksessään: Jousiseksteton op. 36 G-duuri ensimmäisessä osassa ja laulussaan naiskuorolle "Jungbrunnen" op. 44 nro 10.
Agathe von Sieboldin ja Johannes Brahmsin tiet kuitenkin erosivat lyhyen kihlauksen jälkeen. Agathen vuonna 1908 kirjoittamien lyhyiden muistelmien mukaan Brahms kirjoitti hänelle: "Rakastan sinua! Minun täytyy nähdä sinut uudestaan! Mutta kahleita en voi kantaa! Kirjoita minulle, onko minun taas tultava, suljettava sinut syliini, suudeltava sinua, sanottava sinulle, että rakastan sinua!"
Agathe von Siebold avioitui 1868 göttingeniläisen lääkärin Carl Schütten kanssa. Agathe tuhosi ennen avioliittoaan Brahmsilta saamansa kirjeet ja antoi Brahmsin hänelle lahjoittamat käsikirjoitukset pois. Johannes Brahms pysytteli lopun elämäänsä poikamiehenä.
Pierre-Célestin Tshitoko Mamba
Pierre-Célestin Tshitoko Mamba (s. 23. helmikuuta 1956 Kolwezi) on kinshasankongolainen roomalaiskatolinen piispa. Hänet vihittiin papiksi Kanangan arkkihiippakuntaan 22. elokuuta 1982 ja nimitettiin Luebon hiippakunnan piispaksi 7. tammikuuta 2006. Piispaksi vihkiminen seurasi 25. maaliskuuta. Pääkonsekraattorina toimi Godefroid Mukeng'a Kalond, jota avustivat Valentin Masengo Mkinda ja Gérard Mulumba Kalemba.
Apple I
Apple I, alkujaan nimellä Apple Computer, oli varhainen mikrotietokone. Apple I:n suunnitteli ja rakensi käsin Steve Wozniak. Wozniakin ystävä Steve Jobs sai idean ryhtyä myymään tietokonetta. Huhtikuussa 1976 siitä tuli Apple Computer Companyn (nykyisin Apple) ensimmäinen myyntituote. Laitteen myyntihinnaksi asetettiin 666,66 dollaria koska "Wozniak piti toistuvista numeroista" ja koska he myivät sitä paikalliseen liikkeeseen 500 dollarilla plus voittomarginaalilla. Apple I oli valmiiksi koottu piirilevy, joka sisälsi noin 60 mikropiiriä. Käyttökuntoinen tietokone vaati kuitenkin vielä sen, että käyttäjän täytyi itse lisätä kotelo, virtalähde, näppäimistö ja tietokonenäyttö. Myöhemmin julkaistiin lisävarusteena kasettiaseman liitäntä laajennuskortilla hieman alle 75 dollarin hintaan, jonka avulla ohjelmia pystyi lataamaan ja tallentamaan. pienoiskuva|Apple I:n emolevy.
Kleisthenes
pienoiskuva|upright|Kleisthenes. Kleisthenes (, ; n. 570–507 eaa.) oli antiikin kreikkalainen ateenalainen poliitikko ja kansanpuolueen johtaja. Hän kuului Alkmeonidien sukuun ja oli sukua tyranni Kleisthenes Sikyonilaiselle.
Kleisthenes toimi Ateenan arkonttina vuosina 525–524 eaa. Häntä pidetään Ateenan demokratian perustajana tyranni Hippiaan karkottamisen ja Ateenan tyrannian kauden päättymisen jälkeen. Kleisthenes uudisti Ateenan valtiomuodon demokraattisesti vuonna 508 eaa. antamalla ekklesialle eli kansankokoukselle ratkaisevan aseman tärkeimmissä poliittisissa kysymyksissä. Hänen uudistuksiaan olivat myös bulen eli neuvoston uudistaminen 500-miehiseksi, Ateenan aluejaot fyleihin, trittyksiin ja demoksiin, sekä ostrakismos.
Apple I
Apple I:n korvasi Apple II.
Kehitys
Wozniak oli käyttänyt osituskäyttöjärjestelmää ja halusi oman tietokoneen, jolloin hän päätti suunnitella oman. Wozniak aloitti kirjoittamalla Basic-tulkin, jonka jälkeen oli rakennettava tietokone. Wozniak suunnitteli yksinkertaisen tietokoneen, joka perustuu Motorola 6800 -prosessorille, mutta sen hinta oli liian korkea ja hän päätti ostaa MOS 6502:n, jonka jälkeen hän rakensi tietokoneen.
Wozniakin mukaan Apple I oli vain tietokone, jossa oli sisäänrakennettuna videopääte: näyttömuistia ei voinut käsitellä suoraan ja tietyt asiat olivat kiinteästi johdotettuja. Apple I:n jälkeen Wozniak suunnitteli parannuksia grafiikka- ja näyttöominaisuuksiin, jotka tulivat Apple II:een.
Manigance
pienoiskuva|Manigance Pariisissa, kiertue vuonna 2006.
Apple I
Myynti ja tekninen tuki
Apple I:stä myytiin noin 200–250 kappaletta ja sen käyttö vaati vielä teknistä tukea kun jokin ei toiminut. Steve Wozniakin piti hoitaa tekniset kysymykset suoraan myös Apple II:n julkaisun jälkeen. Apple päätti hoitaa tukiongelman muuttamalla käyttäjät Apple II:n käyttäjiksi ja tarjosi alennuksia kun Apple I vaihdetaan Apple II:een. Tämä vaikutti laitteiden myöhempään harvinaisuuteen.
Manigance
Manigance on ranskalainen heavy/power metal -yhtye. Manigancen ranskankielisissä sanoituksissa käsitellään vaihtelevia ja power metallille harvinaisempiakin teemoja kuten kaupungistumista ('Dernier hommage'), ahneutta ('Enfin délivré') ja oikeuslaitoksen epäonnistumisia ('Dès mon retour').
Apple I
Nykypäivä
Apple I:siä arvioitiin vuonna 2005 olevan jäljellä vielä 30–50. Apple I huutokaupattiin 50 000 dollarilla vuonna 1999. Tyypillisempi hinta on kuitenkin 14 000–16 000 dollaria. Nykyaikaisista komponenteista valmistettu Apple I:n kanssa ohjelmistoyhteensopiva Replica I julkaistiin vuonna 2003 noin 200 dollarin hintaan.
Vuonna 2013 järjestetyissä huutokaupoissa toimintakuntoisten Apple I -koneiden hinnaksi muodostui noin 500 000 euroa. Eräässä huutokaupassa lähtöhinnaksi oli asetettu runsaat 200 000 euroa.
Ronnie O’Sullivan
Ronald Antonio ”Ronnie” O’Sullivan (s. 5. joulukuuta 1975 Wordsley, Englanti, Yhdistynyt kuningaskunta) on englantilainen snooker-ammattilainen.
O’Sullivan on voittanut maailmanmestaruuden seitsemän kertaa, vuosina 2001, 2004, 2008, 2012, 2013, 2020 ja 2022. Saman verran mestaruuksia on Stephen Hendryllä (7). Hän on voittanut 39 ranking-turnausta ja on eniten rankingturnauksia voittanut pelaaja. O’Sullivan on voittanut myös 21 major-turnausta, mihin ei ole pystynyt kukaan muu lajin historiassa. Häntä pidetään maailman lahjakkaimpana pelaajana.
Nopeasta pelityylistään tunnettu O’Sullivan on yhdessä Stephen Hendryn kanssa tehnyt valtaosan lajin ennätyksistä ja he ovat myös ne kaksi pelaajaa, jotka ovat tehneet selkeästi eniten vähintään sadan pisteen ylittäviä lyöntisarjoja ammattilaisturnaustasolla. O’Sullivan on tehnyt urallaan tähän mennessä viisitoista 147 pisteen maksimibreikkiä ja ensimmäisenä pelaajana tuhat sadan pisteen ylittävää lyöntisarjaa sekä ansainnut palkintorahaa yli 12 miljoonaa puntaa.
O’Sullivan on oikeakätinen, mutta kykenee pelaamaan myös vasemmalla kädellään ja tekeekin niin usein tilanteissa, jolloin muutoin tarvittaisiin restiä. Hän suorittaa myös erien aloituslyönnit vasemmalla kädellä. Hän on myös kertonut joskus onnistuneensa harjoitellessaan tekemään maksimibreikin lyöden pelkästään vasemmalla kädellä.
1990-luku: kaikkien aikojen nuorin turnausvoittaja ja 147 suorittanut pelaaja
O’Sullivan aloitti ammattilaisuransa 16-vuotiaana, vuonna 1992. Seuraavana vuonna hän rikkoi ennätyksen voittaessaan todella arvostetun UK Championship -turnauksen jo 17-vuotiaana, ollen näin kaikkien aikojen nuorin ranking-kilpailun voittaja. Vuoden 1997 maailmanmestaruusturnauksessa O’Sullivan teki ensimmäisen maksimibreikkinsä ottelussa Mick Pricea vastaan huikeassa ajassa 5 minuuttia ja 20 sekuntia, mikä on toistaiseksi nopein tällainen lyöntisarja. O’Sullivan voitti legendaarisen Stephen Hendryn 1990-luvun hallinnasta huolimatta neljällä ensimmäisellä ammattilaiskaudellaan jopa neljä turnausta: Royal Liver Assurance UK Championship 1993, British Open 1994, Asian Classic ja German Open 1996. Tämän lisäksi hän voitti useita ammattilaisten kutsuturnauksia, mukaan lukien arvostetuimman Benson & Hedges Mastersin. Todellinen turnausvoittojen putki O’Sullivanin osalta alkoi vähän ennen 2000-luvun alkua. Kaudelle 1994–1995 The Rocket nousi ranking-listalla sijalta 57 suoraan eliittiin 10 parhaan joukkoon sijalle 9. Tämän jälkeen O’Sullivan on aina ollut 10 parhaan joukossa aina kauteen 2010–2011 saakka, jonka lopussa hän putosi sijalle 11. 1990-luvun loppupuoliskolla Ronnie O’Sullivan voitti turnaukset Liverpool Victoria UK Championship 1997, Scottish Open 1998 sekä China Open 1999. Vuonna 1997 The Rocket voitti myös ensimmäisen kerran Premier League -kutsuturnauksen, joka ei kuulu kuitenkaan pääkiertueen turnauksiin.
2000-luku: moninkertainen maailmanmestari ja ennätysten rikkoja
Kaudella 2000–2001 O’Sullivan saavutti yhteensä seitsemän finaalipaikkaa ammattilaisturnauksissa. Näistä hän voitti kuusi, ja tärkein näistä oli vuoden 2001 maailmanmestaruus. Seitsemän finaalin lisäksi The Rocket esiintyi yhdessä semifinaalissa. Finaalissa O’Sullivan pelasi jo juniorivuosiltaan tuttua, samaan aikaan ammattilaisena aloittanutta, ja nykyään kolminkertaista maailmanmestaria John Higginsiä vastaan, ja ottelu päättyi lukemiin 18–14.
Kaudella 2001–2002 parhaina saavutuksina olivat kolme finaalipaikkaa, kaksi turnausvoittoa sekä kolme semifinaalipaikkaa. Suurin turnausvoitto tuli UK Championship -turnauksessa, jonka hän voitti jo kolmannen kerran uransa aikana ollen myös yksi harvoista pelaajista, jotka ovat samana vuonna voittaneet sekä maailmanmestaruuden, että tämän toiseksi arvostetuimman ranking-turnauksen. Finaalissa Ronnie kaatoi irlantilaisen Ken Dohertyn murskalukemin 10–1. Aikaisemmin tällä kaudella O’Sullivan oli tehnyt jo uransa viidennen maksimibreikin LG Cupissa (Grand Prix). Kauden päätteeksi O’Sullivanista tuli ensimmäistä kertaa maailman ykköspelaaja virallisella ranking-listalla. Maailmanmestaruusturnaus päättyi O’Sullivanin osalta semifinaaliin, jossa jo toisen kerran Stephen Hendry oli parempi erin 17–13.
Kaudella 2002–2003 O’Sullivan saavutti jälleen kolme finaalipaikkaa, joissa hän ei kokenut yhtäkään tappiota. Tämän lisäksi hän esiintyi yhden kerran semifinaalissa. Vaikka kausi sujuikin hyvin, O’Sullivan putosi ranking-listalla kolmanneksi menettäen ykköspelaajan asemansa. Maailmanmestaruusturnauksessa O’Sullivan teki jo toistamiseen maksimibreikin, vaikka hävisikin ensimmäisen kierroksen ottelunsa hongkongilaiselle Marco Fulle, joka on monesti osoittautunut kovaksi vastukseksi O’Sullivanille.
Kaudella 2003–2004 parhaat saavutukset olivat yksi semifinaalipaikka ja neljä finaalipaikkaa, ja finaaleista O’Sullivan voitti kolme. O’Sullivan voitti tällä kaudella toisen kerran maailmanmestaruuden, ja nousi takaisin maailman ykköspelaajaksi ranking-listalla. Muista turnausvoitoista toinen tuli ensimmäistä kertaa Welsh Open-turnauksessa, jonka finaalissa kaatui legenda Steve Davis niukasti erin 9–8. Hän pysyi ykköspelaajana kaksi seuraavaa kautta. Kauden aikana O’Sullivan teki yhteistyötä mentorinsa, ja kuusinkertaisen maailmanmestarin, Ray Reardonin kanssa.
Kaudella 2004–2005 O’Sullivan saavutti viisi finaalipaikkaa ja yhden semifinaalipaikan, eikä hän hävinnyt yhdessäkään finaaliottelussa. Voitot tulivat Rileys Club Masters-, Irish Masters-, kaksi kertaa Premier League- sekä Grand Prix-turnauksessa. China Open -turnauksen O’Sullivan jätti väliin vedoten terveydellisiin syihin.
Vuonna 2004 O’Sullivan ilmoitti aikovansa pitää välivuoden. Syyskuussa 2005 hän kuitenkin ilmoitti pelaavansa kauden 2005–2006 kilpailuista vain osan, ja pelaavansa Yhdysvalloissa 8-palloa International Pool Tour'ssa. Kauden 2005–2006 saavutuksina olivat jälleen yksi semifinaalipaikka ja kolme finaalipaikkaa, mutta vain yksi voitto, joka tuli kolmatta kertaa peräkkäin Premier League-turnauksessa, joka ei kuulu pääkiertueen turnauksiin.
Kaudella 2006–2007 O’Sullivan esiintyi jälleen yhden kerran semifinaalissa ja neljä kertaa finaalissa, joista hän voitti kaksi. Ranking-turnausvoittoja ei O’Sullivan saavuttanut, mutta neljäs peräkkäinen Premier League-voitto ja arvostettu Saga Insurance Masters-voitto kuitenkin toivat mainetta ja kunniaa. Vuoden 2007 Masters-turnauksen finaalissa Ronnie kaatoi todella vakuuttavasti aikaisemmin turnauksessa esiintyneen kiinalaisnuorukaisen Ding Junhuin erin 10–3. Aikaisemmin tällä kaudella Ding oli voittanut O’Sullivanin Northern Ireland Trophy-turnauksen finaalissa. Maailmanmestaruusturnauksessa O’Sullivan eteni puolivälieriin voittaen ensin jälleen Dingin ja sitten nuoren australialaisen Neil Robertsonin, joka oli tällä kaudella voittanut kaksi ranking-turnausta. Puolivälieräottelussa kuitenkin John Higgins pudotti O’Sullivanin jatkosta erin 13–9. Vanha kilpakumppani Higgins jatkoi aina finaaliin ja uransa toiseen maailmanmestaruuteen asti, ja ylsi näin samaan aikoinaan samana vuonna ammattilaisena aloittaneiden O’Sullivanin ja walesiläisen Mark Williamsin kanssa.
Kausi 2010–2011 toi mukanaan muutoksia ranking-listasysteemiin ja myös pienempiä ranking-turnauksia. Kesällä pelatussa Star Xing Pai Players Tour Championship 4 -turnauksessa O’Sullivan eteni finaaliin, jossa kuitenkin Barry Pinches oli etevämpi erin 4–3. Syyskuussa The Rocket nousi jälleen maksimibreikkilistan kärkeen 12bet.com World Open -turnauksessa suorittamallaan 147 pisteen lyöntisarjalla. World Openin finaali jäi ranking-turnausten parhaaksi saavutukseksi kauden alkupuoliskolla O’Sullivanin osalta, mutta Premier Leaguessa The Rocket otti jälleen pokaalin kotiin voittaen finaalin vakuuttavasti erin 7–1 Shaun Murphyä vastaan. O’Sullivan voitti myös ensimmäistä kertaa järjestetyn Power Snooker -tapahtuman, jossa pelataan yleisöystävällisempää pistepelimuotoa snookerista. The Masters päättyi tammikuussa 2011 Ronnien osalta jo ensimmäisellä kierroksella, jolloin tappio tuli Mark Allenia vastaan.
Poikkeuksellinen lahjakkuus
Ronnie O’Sullivanin lyöntitekniikkaa pidetään yhtenä maailman parhaimmista ja hän on taitava break builder, eli lyöntisarjan rakentaja. Erityisesti arvostetaan hänen tapaansa siirrellä valkoisella pallolla osuman jälkeen punaisia palloja paremmin lyötäviksi samalla kun hän lyö väripalloa pussiin. Hänen nimissä on viisi maailman nopeinta maksimibreikkiä, joista nopeimman tekemiseen kului aikaa 5 minuuttia ja 20 sekuntia. Tässä hän onnistui vuoden 1997 maailmanmestaruuskilpailuissa 21. huhtikuuta ensimmäisellä kierroksella Mick Pricea vastaan.
Toinen ennätys, joka O’Sullivanilla on hallussaan, on suurin määrä yli sadan pisteen lyöntisarjoja paras yhdeksästä -ottelussa. Tällöin hän voitti Ali Carterin 5–2 ja jokaisessa viidessä erässä hän teki yli sataset joista yksi oli 147 (147, 129, 122, 108 ja 107). Tämä tapahtui 8. marraskuuta 2007 Northern Ireland Trophy-turnauksessa. Koko uransa aikana O’Sullivan on tehnyt yli 1 000 yli sadan pisteen lyöntisarjaa.
Värikäs persoona
O’Sullivania pidetään myös värikkäänä persoonana. Pelin suhteen hän vaatii itseltään täydellisyyttä ja jos tämä ei onnistu, saattaa hän tehdä jotakin täysin odottamatonta. Näin kävi UK Championshipissa vuonna 2006 kun hän herätti kohua luovuttamalla puolivälierässä Stephen Hendrylle, oltuaan tappioasemassa erin 4–1. O’Sullivan päätti luovuttaa, kun hän epäonnistui helpossa lyönnissä ja lyöntisarja jäi 24 pisteen mittaiseksi. O’Sullivan perusteli luovuttamistaan sillä, että hän on perfektionisti. Myöhemmin O’Sullivan kuitenkin pahoitteli luovutustaan. Vuoden 2008 China Open -turnauksessa, hävittyään Marco Fulle, lehdistötilaisuudessa O’Sullivan aiheutti jälleen pahennusta härskeillä kommenteillaan haastattelun yhteydessä kun haastattelua käännettiin kiinaksi. Aikaisemmin urallaan Ronnie on menettänyt turnausvoiton vuoden 1998 Benson & Hedges Irish Masters -turnauksessa, jolloin hänen verestään löydettiin kannabista, ja vuoden 1996 maailmanmestaruusturnauksessa O’Sullivan kävi tuolloisen mediavastaavan, ja nykyisen kilpailujohtajan, Mike Ganleyn kimppuun saaden tästä hyvästä maailmanliitolta 30 000 punnan sakot ja kahden vuoden ehdollisen kilpailukiellon. .
thumb|Ronnie O’Sullivan 2012. Vuonna 2010 O’Sullivan aiheutti jälleen hämmennystä 12bet.com World Open -turnauksessa, jossa hän ottelussaan Mark Kingiä vastaan kysyi tuomari Jan Verhaasilta, pussitettuaan ensin yhden punaisen ja sitten mustan pallon, että onko maksimibreikistä luvassa rahapalkinto. Tuomarin selvitettyä asian kävi ilmi, että siitä ei ole tiedossa erillistä palkintoa, mihin O’Sullivan totesi, että siinä tapauksessa hän jättää viimeisen mustan pallon pöydälle ja lyöntisarjan siis tasan 140:een. The Rocket teki kuin tekikin 140 pistettä, ja sen jälkeen hän kätteli vastustajansa mutta jatkoi kuitenkin loppuun asti tuomarin kehotettua häntä lyömään viimeisenkin mustan pussiin.
Mediassa on noussut esille O’Sullivanin taipumus piereskellä äänekkäästi kesken otteluiden. Tätä on esiintynyt hänen otteluissaan erityisesti kaudella 2020–2021. Näin kävi esimerkiksi 15. maaliskuuta 2021 Tom Fordia vastaan pelatussa WST Pro Seriesin ottelussa. Iltalehden mukaan O’Sullivan nauroi pierujensa jälkeen ”rasvaisesti päälle”.
O’Sullivan on kertonut olevansa bakteerikammoinen. Tämän vuoksi hänen ei ole tarvinnut muuttaa käytöstään koronapandemian (2019–) vuoksi. ”''Voisi sanoa, että olen ollut todella tarkka jo 3–4 vuotta ennen koronaa. Olen vältellyt pitkään ovenkahvoja, enkä halua liata sormiani. Pidän tarkasti huolta siitä, miten koskettelen naamaani. Kun korona iski, mikään ei ole muuttunut omassa käyttäytymisessäni''”, hän toteaa Iltalehden haastattelussa.
Muut ammattilaisturnaukset
O’Sullivan on urallaan voittanut yli 12 miljoonaa englannin puntaa turnauspalkintorahaa.
HBO
HBO (Home Box Office) on yhdysvaltalainen kaapelitelevisioverkko. HBO:n ohjelmistoon kuuluvat pääosin viimeisimpien elokuvien lisäksi yhtiön omaa tuotantoa olevat tv-sarjat. HBO on tullut tunnetuksi laadukkaista alkuperäisohjelmistaan. HBO on maksullinen eikä se näytä normaaleja mainoksia, joten sensuuri ei sido niin voimakkaasti sen ohjelmatarjontaa. Kanava on perustettu vuonna 1972 ja se on Yhdysvaltain vanhin maksu-tv-palvelu.
HBO:lla ja sen sisarpalvelulla Cinemaxilla oli vuonna 2014 noin 127 miljoonaa tilaajaa maailmanlaajuisesti.
Suomessa HBO:n sarjoja ovat näyttäneet C More, Nelonen ja Yleisradio. Ylen esitysoikeudet alkavat kunkin sarjan kohdalla yhdeksän kuukautta ja C Moren 1–3 kuukautta Yhdysvaltain ensi-illan jälkeen. Yle näyttää sarjoista valikoidusti muutaman, kun taas C More näyttää kaikki uudet HBO:n tuotantoa olevat sarjat. Joulukuussa 2012 HBO lanseerasi HBO Nordic -nimisen palvelun, jota voidaan käyttää Linux-, Mac- ja Windows-tietokoneilla, Applen ja Android-käyttöjärjestelmän puhelimilla ja laitteilla, sekä muun muassa LG:n ja Samsungin älytelevisioilla.
Toukokuussa 2020 julkaistiin HBO:n brändäämä suoratoistopalvelu HBO Max, johon julkaistaan HBO:n lisäksi kaikkien muidenkin WarnerMedian omistuksessa olevien tuotantoyhtiöiden elokuvia ja televisiosarjoja. HBO Max julkaistiin Pohjoismaissa 26. lokakuuta 2021, jolloin myös olemassaolevat HBO Nordic -tilaukset muuttuivat HBO Max -tilauksiksi. Sitä ennen osa HBO Maxin alkuperäissisällöstä julkaistiin Pohjoismaihin HBO Nordicin kautta. HBO Max aiotaan 23. toukokuuta 2023 korvata Warner Brosin ja Discoveryn yhdistymisen johdosta korvata uudella suoratoistopalvelulla nimeltä Max, jossa tulee olemaan katsottavissa myös Discovery+:n entinen sisältö.
Games Workshop
thumb|Games Workshopin logo Games Workshop (lse: GAW) on maailman suurin miniatyyripelien valmistaja.
Games Workshop on tunnettu Warhammer-pelisarjastaan. Pelejä on kolme,fantasiamaailmaan sijoittuvat ''Warhammer Fantasy Battles ja Warhammer: Age of Sigmar, sekä kaukaiseen tulevaisuuteen sijoittuva Warhammer 40,000'' Pelit ovat hyvin suosittuja, joskin niiden pelimekaniikat poikkeavat melko lailla toisistaan. Näiden kahden pelin lisäksi Games Workshop julkaisee Taru sormusten herrasta -elokuviin perustuvaa Lord of the Rings -miniatyyripeliä, joka on varsinkin nuorempien pelaajien suosiossa kevyemmän sääntömekaniikansa vuoksi, sekä lukuisia muita vähemmän tunnettuja pelejä.
Games Workshop on valmistanut myös useita muita pienempiä pelejä, kuten Blood Bowl -pelin, jossa erilaiset fantasiarodut kuten örkit, kääpiöt, rottamiehet ym. vastaavat, mittelevät taistelukentän sijaan amerikkalaisen jalkapallon merkeissä. Suurempia taisteluita varten on kehitetty kaksi peliä, Warhammerin maailmaan Warmaster ja Warhammer 40,000 -maailmaan Epic 40,000. Näissä peleissä Warhammerien satojen yksiköiden skaala nousee tuhansien figuurien määriin. Pienempiin peleihin on kehitetty Mordheim-niminen, noin kymmenelle miniatyyrille tarkoitettu peli, jossa on irrottauduttu kiinteistä muodostelmista ja avarista taistelukentistä suuren Mordeimin kaupungin raunioihin taistelemaan rikkauksien toivossa. Mordheim sijoittuu Warhammerin maailmaan kun taas Necromunda sijoittuu Warhammer 40,000 -maailmaan.
Mosedal
Mosedal on Närpiön kaupungin pääasiallinen jalkapallon ja yleisurheilun kilpailujen näyttämö. Se on jalkapalloseura Närpes Kraftin kotikenttä.
GP3 Abu Dhabin Grand Prix 2018
GP3 Abu Dhabin Grand Prix 2018 oli GP3-kauden 2018 yhdeksäs ja viimeinen osakilpailu, joka ajettiin 24.–25. marraskuuta Yas Marinan moottoriradalla Abu Dhabissa.
Dark Angel
Dark Angel on yhdysvaltalainen James Cameronin ja Charles H. Egleen luoma palkittu ja kulttistatuksenkin saanut toimintaa, scifia ja kyberpunkkia yhdistelevä tieteistelevisiosarja. Sarjaa tuotettiin kaksi tuotantokautta ja sitä esitettiin Yhdysvalloissa Foxin kanavalla vuosina 2000–2002. Sen taustalta löytyvät vastaavat tuottajat Charles H. Eglee (L.A. Law, NYPD Blue, Konnankoukkuja kahdelle) ja James Cameron (Titanic), joiden ideoima koko sarja oli.
Sarjassa seurataan kuinka hallituksen geneettisesti parantelema Max yrittää paeta takaa-ajajiaan ja löytää kadonneet kanssasisarensa ja -veljensä. Apunaan hänellä on Logan Cale, idealistinen cyber-toimittaja, joka pyrkii taistelemaan Amerikassa vallitsevaa korruptiota ja sortojärjestelmää vastaan.
Dark Angelin lopettamisen jälkeen tarinaa jatkettiin useilla romaaneilla, sekä televisiosarjasta luotiin myös videopeli.
Tarina
Sarjan päähenkilö Max – tunnetaan myös koodina X5-452 (Jessica Alba) – on geneettisesti manipuloitu ja synnytetty ja koulutettu valtion salaisessa sotilastukikohdasta, jossa on jalostettu tehokkaita sotilaita. Max yhdessä muiden sotilaiden kanssa kuitenkin pakeni tukikohdasta jo lapsena. Sarjassa seurataan nuorta Maxia maailmantuhonjälkeisessä Seattlessa, jossa hän yrittää elää polkupyörälähettinä ystäviensä kanssa pakoillen valtion agentteja, jotka edelleen yrittävät napata paenneita lapsisotilaita.
Max
Maxin DNA:han on sekoitettu kissan DNA:ta, ja sen ansiosta Max on ketterämpi, nopeampi, vahvempi ja hän näkee paremmin kuin tavalliset ihmiset. Maxin ja muiden kanssasisartensa ja -veljiensä tunnistettavin merkki on niskassa oleva viivakooditatuointi. Max pystyy olemaan veden alla normaalia ihmistä kauemmin. Max on töissä Jam Pony -nimisessä polkupyörälähettikeskuksessa ystävänsä Cindyn kanssa. Max ihastuu Logan Caleen, jonka avulla hän saa tietoja kanssasisaristaan ja -veljistään. Vastapalveluksena Max auttaa Logania monissa vaarallisissa tehtävissä.
Tuotanto
James Cameron ja Charles H. Eglee työskentelivät yhdessä elokuvassa Piranha II – Lentävät tappajat, jonka jälkeen he perustivat tuotantoyhtiön nimeltä Cameron/Eglee Productions. Oman tuotantoyhtiön myötä he päättivät seuraavan projektin olevan televisiosarja. Tuottajat ovat sanoneet sarjaan saaneen vaikutteita Y2K-pelosta.
Projektin varhaisia työnimiä olivat "Experimental Girl" ja "Maximum Girl".
Jessica Alba valittiin sarjan päähenkilön Maxin roolin ennen kuin käsikirjoitus oli valmiina. Alba harjoitteli vuoden kamppailulajeja, voimistelua ja moottoripyöräilyä ennen kuvauksien alkamista.
Pilottijakson tuottaminen maksoi kymmenen miljoonaa dollaria. Vaikka loput jaksoista tuotettiin pienemmällä budjetilla, kertoi Eglee jaksojen siltikin olleen ylihintaisia. Foxin jatkettua sarjaa toiselle tuotantokaudelle, tippui jaksojen budjetti 1,3 miljoonan dollarin tienoille.
Toisen kauden jälkeen Fox ilmoitti lopettavansa sarjan vedoten heikkoihin katsojamääriin.
Muissa medioissa
Televisiosarjan 13-kappaleen ääniraita julkaistiin 23. huhtikuuta 2002.
Max Allan Collinsin kirjoittama kolmeosainen Dark Angel aiheinen kirjasarja julkaistiin vuosien 2002–2003 aikana.
Radical Entertainmentin luoma ja Sierra Entertainmentin julkaisema videopeli James Cameron's Dark Angel julkaistiin vuonna 2002 PlayStation 2– ja Xbox–konsoleille.
Matthieu Kanyama
Matthieu Kanyama (12. lokakuuta 1917 – 1. lokakuuta 2005) oli kinshasankongolainen roomalaiskatolinen piispa. Hänet vihittiin papiksi 5. toukokuuta 1946 ja nimitettiin Kabindan hiippakunnan piispaksi 16. joulukuuta 1968. Piispaksi vihkiminen seurasi 6. tammikuuta 1969. Pääkonsekraattorina toimi paavi Paavali VI, jota avustivat Sergio Pignedoli ja Ernesto Civardi.
Kanyama jäi eläkkeelle 2. marraskuuta 1995 ja kuoli vuosikymmentä myöhemmin.
Thismiaceae
Tuntomerkit
Kasvit ovat pienikokoisia, sienijuuren varassa eläviä, ja siten lehtivihreättömiä marraskasveja, joiden juuret ovat korallimaisia, matomaisia tai mukulamaisia; juurikarvat puuttuvat. Lehdet ovat surkastuneet suomuiksi. Kukinto on toisinaan haarainen, ja ainakin suvussa Haplothismia viuhkomainen, tai kukat sijaitsevat yksittäin. Kukat ovat tavallisesti säteittäisiä, joskus vastakohtaisia ja ulkonäöltään luonteenomaisia, usein pientä meduusaa tai sientä muistuttavia. Tavallisesti kehätorven suulla on lyhyiden ulokkeiden muodostama kiehkura, ja kehätorvi on hyvin kehittynyt, alaosasta laajentunut. Heteet ovat enemmän tai vähemmän yhtyneet toisiinsa ja kiinnittyvät kehätorven kärkeen. Ponsissa on pidentyneet lokerositeet, ja palhot ovat eri tavoin kuviollisia. Kehänalaisessa sikiäimessä istukat ovat erillisinä pylväinä ja usein erillään sikiäimen seinämästä. Vartalo on lyhyt ja tavallisesti haarainen. Luotit ovat pallomaisia tai pitkänomaisia. Hedelmä avautuu epäsäännöllisesti ja sisältää vähäpätöisiä siemeniä, joissa on erilaistumaton alkio.
Levinneisyys
Heimo on levinnyt hyvin laikuttaisesti pääasiassa tropiikkiin ja subtropiikkiin.
Luokittelu
Heimossa on viisi sukua ja 55 lajia, joista enin osa on suvussa Thismia (45 lajia). Lähin sukulaisheimo on Taccaceae (viiksikit).
Suvut :
Afrothismia-suvun systemaattinen asema on epävarma. Siihen kuuluu 16 länsi- ja itäafrikkalaista lajia, joiden juurakossa on pieniä itusilmuja (bulbilleja), kukinto on viuhkomainen, kukat usein vastakohtaisia, kehäkiehkurat erilaistumattomia, kehäputki tavallisesti kuroutunut kahteen osaan, lokerositeet laajentuneet ja yhtyneet luotiin ja hedelmä kansiluomainen.
Dimmu Borgir
Dimmu Borgir on vuonna 1993 perustettu norjalainen melodista ja pääosin sinfonista black metallia soittava yhtye. Yhtye on saanut nimensä Islannissa Mývatnin alueella sijaitsevan Dimmuborgir-nimisen laavamuodostelman mukaan. Suoraan käännettynä Dimmu Borgir tarkoittaa islannin kielellä "synkkää linnaa", joka viittaa kyseisen laavamuodostelman linnamaiseen ulkoasuun. Yhtye on yksi menestyneimmistä black metal -yhtyeistä. Dimmu Borgirin musiikin äänimaailma oli aluksi yksinkertaisempaa mutta heidän tyylinsä on vuosien varrella muuttunut yhä orkestraalisempaan suuntaan.
Historia
Dimmu Borgirin perustivat alkujaan Shagrath, Silenoz ja Tjodalv vuonna 1993. Yhtye julkaisi vuonna 1994 EP:n nimeltä Inn I Evighetens Mørke. Tämä lyhyt EP myytiin loppuun muutamassa viikossa. Dimmu Borgir julkaisi vielä samana vuonna ensimmäisen kokopitkän studioalbumin For All Tid. Toisin kuin nykyään, Shagrath soitti levyllä rumpuja ja Tjodalv kitaraa Silenozin hoitaessa lauluosuudet. Kokoonpano muuttui ennen toista albumia Stormblåst (1996), joka oli myös yhtyeen viimeinen julkaisu, jossa kaikki sanoitukset olivat norjaksi.
Vuonna 2003 yhtye julkaisi kuudennen albuminsa Death Cult Armageddon, joka oli pariin edeltäjäänsä verrattuna soundimaailmaltaan tunkkaisempi. Levyllä oli mukana myös Prahan filharmoninen orkesteri. Sinfonisten osuuksien lisääminen on yhtyeen mukaan täydentänyt heidän musiikkiansa. Dimmu Borgir oli vuonna 2004 mukana Ozzfest-kiertueella, ja yhtye äänitti alun perin vuonna 1996 julkaistun Stormblåstin uudelleen.
Elokuussa 2009 yhtye vahvisti erottaneensa kosketinsoittaja Mustiksen ja basisti/taustalaulaja Vortexin. Tämä aiheutti närkästystä fanien keskuudessa. Syyskuussa 2010 julkaistiin yhtyeen yhdeksäs studioalbumi Abrahadabra.
Diskografia
EP:t
Singlet
Madhya Pradesh
Madhya Pradesh on Intian osavaltio. Sen pinta-ala on 308 144 km², asukasluku vuonna 2011 oli 72 626 809.
Virallinen kieli on hindi. Bhopal on Madnya Pradeshin pääkaupunki, muita merkittäviä kaupunkeja ovat Indore, Gwalior, Jabalpur ja Ujjain. Madhya Pradesh sijaitsee keskellä Intiaa, ja sen lempinimi on ”Intian sydän”.
Osavaltiota halkovat lukuisat joet ja niiden välissä kohoavat kukkuloiden jonot. Ilmasto on tyypillinen monsuuni-ilmasto, ja kolme vuodenaikaa ovat kuuma, kuiva ja tuulinen kesä (maaliskuusta toukokuuhun), kuiva ja miellyttävä talvi (marraskuusta helmikuuhun) ja sadekausi lounaismonsuunin aikana (kesäkuusta syyskuuhun).
Tärkeimpiä viljelyskasveja ovat soija, linssit ja öljykasvit.
Alueella on myös mineraaliesiintymiä, esimerkiksi rautamalmi, bauksiitti ja timantit.
90 prosenttia osavaltion asukkaista on uskonnoltaan hinduja, ja hindi on tärkein kieli. Bhopalin seudulla puhutaan paljon myös urdua, ja lisäksi on myös lukuisia paikallisia kieliä.
Osavaltiossa on kolme UNESCOn maailmanperintökohdetta: Bhimbetkan kalliosuojat, Sanchin buddhalaiset monumentit sekä Khajurahon monumentit.
Historia
Madhya Pradeshin kaakkoisosaan perustettiin Chhattisgarhin osavaltio vuonna 2000.
Tripura
Tripura on Intian osavaltio maan koillisosassa Bangladeshin vastaisella rajalla. Alueen asukkaat koostuvat bengalinkielisistä hinduista ja muslimeista alueen alkuperäisväestöön lukeutuvien heimojen kuten tripurien muodostaessa nykyisin asukkaiden vähemmistön. Tripura oli aikanaan itsenäinen kuningaskunta. Siitä tuli osa Intiaa lokakuussa 1949 ja oma osavaltionsa tammikuussa 1972. Alueella on ollut jännitteitä heimojen ja bengalinkielisen väestön välillä. Jotkin aseelliset liikkeet ovat ajaneet alueelle itsenäisyyttä tai laajempaa autonomiaa. Tripuran väestö on maaseutuvaltaista. Suurin kaupunki on osavaltion pääkaupunki Agartala. Intian vuoden 2011 väestönlaskennan mukaan Tripuran asukasluku oli 3 673 917.
Maantiede
thumb|vasen|Näkymä [[Gumtijoella.]] Tripuran pinta-ala on 10 486 km². Pinta-alaltaan Tripura on yksi Intian pienimmistä osavaltioista. Osavaltion alue rajautuu pohjoisessa, lännessä ja etelässä Intian Bangladeshin vastaiseen rajaan. Tripuran naapuriosavaltioita ovat Mizoram idässä ja Assam koillisessa. Tripuran keski- ja pohjoisosat muodostuvat tyypillisesti pohjois-eteläsuunnassa leviävistä kukkuloista. Kukkulat kohoavat korkeimmillaan 600–900 metrin korkeuteen merenpinnasta. Kukkulat madaltuvat idästä länteen kuljettaessa ja niitä halkovat viisi jokea, Juri, Manu, Deo, Dhalai ja Khowai. Joet ovat muodostaneet alueelle neljä suurta laaksoa. Tripuran alueeseen kuuluu kukkuloiden lisäksi Agartalan tasanko osavaltion länsiosassa. Agartalan tasanko on osa suurempia Gangesin ja Brahmaputran valuma-alueita. Tasangolla on useita jokia, joista suurin on Gumti. Keskikorkeus tasangolla on vain 60 metriä.
Lämpötilat Tripurassa vaihtelevat keskimäärin 20–36 °C välillä kesäisin ja 7–27 °C välillä talvisin. Talven alin lämpötila on 2 °C. Lämpimin kausi ajoittuu huhtikuulle ja toukokuulle. Tammikuu on puolestaan kylmin kuukausi. Tripurassa vallitsee monsuuni-ilmasto. Keskimääräinen vuotuinen sadanta on noin 2 500 mm. Monsuunikausi kestää kesäkuusta syyskuuhun.
Metsät kattavat Tripuran pinta-alasta noin puolet. Metsissä kasvaa esimerkiksi intianmerantipuuta ja bambua. Tripuran alueella on joitakin endeemisiä bambulajeja. Osavaltion eläimistöön lukeutuvat intiantiikeri, leopardi, aasiannorsu, gauri ja eri kädellislajit. Tripuran tunnuseläin on barbenlanguri, tunnuslintu viherkeisarikyyhky, tunnuspuu agarpuu ja tunnuskukka Mesua ferrea. Tripuran alueella on useita eri luonnonsuojelualueita.
Historia
Osana Intiaa Tripurasta tuli liittovaltion territorio 1. syyskuuta 1956 ja lopulta oma osavaltionsa 21. tammikuuta 1972. Vanhasta kuninkaallisesta Ujjayantan palatsista tuli osavaltion edustajainkokouksen tila. Tripuran sisäisiä jännitteitä lisäsi laajamittainen siirtolaisuus Bengalista ja Itä-Pakistanista, eli nykyisestä Bangladeshista. Monet varhaisista Tripuran asian edistäjistä olivat kommunisteja. Vuonna 1967 oli luotu lisäksi Tripuran suurempaa itsehallintoa ajanut puolue Tripura Upajati Juba Samiti. Vuonna 1978 perustettiin puolestaan aseellinen Tripura National Volunteers -järjestö, joka ajoi Tripuran itsenäisyyttä. Eri etnisten ryhmien väliset väkivaltaisuudet kiihtyivät 1980-luvulla. Tripuran bengalilaiset perustivat heimojen liikettä vastaan oman järjestönsä Amra Bengali. Vuonna 1988 saatiin lopulta aikaan sopimus, jolla heimojen liikkeet jättivät itsehallinnon vaatimisen vastineeksi suuremmasta edustuksesta osavaltion hallinnossa. Jännitteet yhteisöjen välillä eivät ole kuitenkaan kokonaan kadonneet.
Talous
thumb|Riisipeltoa Tripurassa. Maatalous muodostaa Tripuran talouden kulmakiven. Osavaltion työvoimasta ala työllistää noin 64 % ja sen osuus bruttokansantuotteesta on noin 48 %. Viljelykasveista tärkein on riisi. Maatalouden muihin tuotteisiin lukeutuvat esimerkiksi juutti, puuvilla, tee, sokeriruoko ja hedelmät, kuten ananas, appelsiini ja mango. Osa Tripuran maanviljelijöistä käyttää edelleen perintiestä kaskiviljelyä (jhum). Tripuran teollisuus on alikehittynyttä. Teollinen sektori työllistää vain 5 % paikallisesta työvoimasta ja muodostaa 7 % bruttokansantuotteesta. Kotiteollisuus ja muu pienteollisuus muodostaa osavaltion teollisen tuotannon valtaosan.Tripuralaisen kotiteollisuuden tuotteisiin lukeutuvat eri käsityöt. Osavaltiossa on myös elintarviketeollisuutta liittyen esimerkiksi sokerin ja teen jalostukseen.
Väestö
thumb|[[Tripurit|Tripurityttöjä.]] Tripuran asukasluku oli Intian vuoden 2011 väestönlaskennan mukaan 3 673 917. Vuonna 2001 osavaltion asukasluku oli vastaavan laskennan mukaan 3 199 203. Intian koillisista osavaltiosta Tripura on asukasluvultaan toiseksi suurin. Tripuran asukkaista yli kaksi viidesosaa on joko kastittomia tai kastilaitoksen ulkopuolisten heimojen jäseniä. Heimoista suurin ovat tripurit. Muita pienempiä heimoryhmiä Tripurassa ovat reangit, chakmat, kukit, mizot, garot ja marmat. Vuonna 2011 heimojen osuus Tripuran väestöstä oli 31,8 %. Heimot muodostivat asukkaiden enemmistön vielä vuonna 1941, mutta sittemmin he ovat jääneet vähemmistöön.
Vuonna 2011 Tripuran asukkaista 73,83 % asui maaseudulla ja vain 26,17 % kaupungeissa. Alueen suurin kaupunki on pääkaupunki Agartala, jonka asukasluku oli vuonna 2011 400 004. Alueen muita kaupunkeja ovat esimerkiksi Badharghat, Jogendranagar ja Dharmanagar. Väestöntiheys on Tripurassa 350 as./km². Osavaltion tiheimmin asutut alueet ovat sen länsiosan tasanko, sekä Gumtin, Dharmanagarin ja Khowain laaksot kukkuloilla. Tripuran asukkaista 1 874 376 oli miehiä ja 1 799 541 naisia. Lukutaitoisuus Tripurassa oli 87,22 %.
Tripuran virallisia kieliä ovat bengali ja tripura (kokborok). Bengali on indoiranilainen kieli ja tripura tiibetiläis-burmalainen kieli. Vuonna 2011 bengalia puhui äidinkielenään 2 414 774 tripuralaista ja tripuria 950 875 henkilöä.
Vuonna 2011 Tripuran asukkaista 83,4 % oli uskonnoltaan hinduja. Uskonnollisia vähemmistöjä olivat muslimit (8,6 %), kristityt (4,35 %), buddhalaiset (3,41 %), sikhit (0,03 %), jainit (0,02 %) ja muut uskot (0,04 %). Kristityt ja buddhalaiset kuuluvat pääosin alueen heimoihin.
Kulttuuri
Tripuran osavaltion asukkaista suuri osa on bengalinkielisiä hinduja, joiden kulttuurin piirteet ovat saman kaltaisia muun Intian kanssa. Muslimiyhteisön kulttuuri muistuttaa puolestaan pääosin banladeshilaista kulttuuria. Heimojen kulttuuri muodostaa Tripuran omintakeisen kulttuurin osa-alueen. Koko Tripuran laajempi väestö seuraa joitakin heimotaustaisia juhlallisuuksia. Heimotaustaisia juhlia ovat esimerkiksi Garia huhtikuisin, Kharchi heinäkuisin ja Bijhu huhtikuisin. Hindut viettävät Durga Pujaa ja buddhalaiset Buddhan syntymäpäivää. Kristityt juhlistavat joulua.
Tripuralaiset kansantanssit voidaan jakaa eri heimojen kansantansseihin, joita voi yhdellä yhteisöllä olla useita. Esimerkiksi tripurien tanssien muotoja ovat Garia, Jhum, Maimita, Masak Sumani ja Lebang boomani. Tansseihin liittyvät myös eri heimojen omat soittimet.
St James’s Park
St James’s Park on puisto Lontoon Westminsteriin kuuluvalla St Jamesin alueella. Tämä 23 hehtaarin laajuinen viheralue on vanhin Lontoon kahdeksasta kuninkaallisesta puistosta. Puistoon lasketaan kuuluviksi myös juhlakatu Mall ja paraatikenttä Horse Guards Parade, ja sen ympäristössä kohoaa kolme palatsia – Westminster, St James ja Buckingham. Puiston luoteiskulmassa siihen liittyy Green Park.
Kuvaus
pienoiskuva|[[Harmaaorava on tavallinen näky puistossa.]] Kovasta käytöstä huolimatta puistossa on varsin monipuolinen eläimistö ja erityisesti linnusto. Yleisin päiväeläin on pohjoisamerikkalainen harmaaorava, joka on lähes syrjäyttänyt eurooppalaisen oravan Britanniassa. Öisin puistossa liikkuu myös kettuja, pikkumetsähiiriä, isorottia ja vaivaislepakoita.
Yksi tärkeimmistä elinympäristöistä on puiston keskellä oleva järvi ja sen kaksi saarta, Duck Island ja West Island. Saarilla pesii muun muassa pyrstötiaisia, sinitiaisia, talitiaisia, punarintoja, mustarastaita, peukaloisia, käpytikkoja ja lehtopöllöjä.
Järvessä uiskentelee kaikkina vuodenaikoina runsaasti sinisorsia. Talven ajaksi sinne saapuu tukkasotkia Islannista ja Pohjois-Euroopasta. Muita tavallisia vesilintuja ovat ristisorsa, haapana, harmaasorsa, tavi, jouhisorsa, lapasorsa, punasotka ja telkkä. Järven rannoilla oleilee myös merihanhia ja kanadanhanhia.
Puisto on kuuluisa pelikaaneistaan, joita on pidetty siellä 1660-luvulta lähtien. Ne voivat liikkua vapaasti mutta pysyttelevät yleensä Duck Islandin lähistöllä, missä puiston työntekijät ruokkivat niitä iltapäivisin tuoreella kalalla.
Historia
pienoiskuva|vasen|Maisema St James’s Parkista, n. 1770–1775, [[Richard Wilson (taidemaalari)|Richard Wilson.]] St James’s Park oli alkujaan kosteaa rantaniittyä, jossa Thamesin sivujoki Tyburn tulvi usein yli äyräidensä. Aluetta hyödynnettiin lähinnä sikojen laiduntamisessa ja metsästyksessä. 1100-luvulla sinne rakennettiin augustinolainen leprasairaala, jonka suojeluspyhimys oli Jaakob Alfeuksen poika.
Kuningas Henrik VIII lunasti sairaalan maat Eton Collegelta vuonna 1531 ja muutti ne aidatuksi metsästyspuistoksi. Sairaala purettiin ja tilalle rakennettiin metsästysmaja, josta tuli myöhemmin St Jamesin palatsi. Sairaalan vanha nimi jäi kuitenkin elämään palatsin ja puiston nimessä. Kuningatar Elisabetin hallituskaudella puistossa järjestettiin loisteliaita ulkoilmajuhlia (fêtes).
pienoiskuva|[[Jan Kipin kartta St James’s Parkista 1700-luvun alussa.]] Metsästyspuisto säilyi jokseenkin entisellään, kunnes Jaakko I:stä tuli Englannin kuningas 1603. Hän määräsi kosteikot kuivattaviksi ja maisemoitaviksi ja perusti St Jamesin palatsin viereen kukkatarhan. Puiston länsilaidalle, lähelle nykyistä Buckinghamin palatsia kaivettiin suuri lampi, Rosamond’s Pond, ja itälaidalle useita pienempiä lampia, joita käytettiin sorsastukseen. Jaakko piti puistossa myös eläinkokoelmaa, johon kuului kameleita, krokotiilejä ja jopa norsu. Nykyisen Birdcage Walkin varrelle rakennettiin lintuhäkkejä, joissa pidettiin eksoottisia lintuja.
Seuraavan suuren muodonmuutoksen puisto koki Kaarle II:n noustua valtaan 1660. Kaarle oli ollut Englannin sisällissodan aikana maanpaossa Ranskassa ja ihastunut sikäläisiin muotopuutarhoihin. Hän määräsi St James’s Parkin uudistettavaksi ja palkkasi tehtävään maisema-arkkitehti André Mollet’n Ranskasta. Mollet’n suunnitelmien mukaisesti puistoon tuli laajoja nurmialueita ja puukujanteiden reunustama, 780 metriä pitkä ja 38 metriä leveä kanava.